section_heading: Arhitektura
paragraph_text: Crkva je jednobrodna longitudinalna građevina s užim svetištem. Njezin prostrani brod podijeljen je na tri pravokutna traveja. Srednji svod je širi od druga dva. Brod je svođen pruskim svodovima. Svetište je odvojeno širokim triumfalnim zidom. Svetište je osvjetljeno prozorima. Lijevo od svetišta je sakristija svođena bačvastim svodom. Pjevalište se nalazi nad ulazom u crkvu i počiva na tri luka. Iznad ulaza podignut je toranj zaključen piramidalnom kapom.